จุฬาราชมนตรี เยี่ยมอุสตาซ และยายวัย84 เหยื่อโจรใต้ลอบยิงบาดเจ็บ
จุฬาราชมนตรี ลงใต้รุดเยี่ยมอาการอุสตาซ ครูสอนศาสนาโรงเรียนวัฒนธรรมอิสลาม และยายวัย 84 เหยื่อโจรใต้ที่ลอบยิงผู้บริสุทธิ์ พร้อมมอบสิ่งของปัจจัยช่วยเหลือและขอให้สันติสุขจงเกิดในพื้นที่ ขณะที่ ผบ.ฉก.ปัตตานี ยันคดีคืบหน้า รู้ตัวผู้ก่อเหตุแล้ว,เมื่อเวลา 11.00 น. วันที่ 6 ก.ค.62 นายอาศิส พิทักษ์คุมพล จุฬาราชมนตรี พล.ต.ต.สุรินทร์ ปาลาเร่ กรรมการกลางอิสลามแห่งประเทศไทย พล.ต.ปิยพงศ์ วงค์จันทร์ ผบ.ฉก ปัตตานี, นายวิสุทธ์ บินละเต๊ะ เลขาธิการจุฬาราชมนตรี, นายอันวาร์ สาและ ส.ส.ปัตตานี และคณะตัวแทนหลายองค์กร ร่วมเดินทางไปเยี่ยมอาการของ นายยูโซะ ยะลา อายุ 56 ปี อุสตาซหรือครูสอนศาสนาโรงเรียนวัฒนธรรมอิสลาม หรือปอเนาะพ่อมิ่ง อ.ปะนาเระ จ.ปัตตานี ที่ได้รับบาดเจ็บจากเหตุคนร้ายใช้อาวุธปืนลูกซองซุ่มยิงที่บ้านพักบริเวณโรงเรียน ขณะกำลังจะขี่รถจักรยานยนต์ออกไปละหมาด เหตุเกิดเมื่อคืนวันที่ 30 มิถุนายน ที่ผ่านมา,โดยจุฬาราชมนตรี ได้สอบถามถึงอาการและบาดแผลที่ได้รับบาดเจ็บและยังได้กล่าวให้กำลังใจต่อนายยูโซะ ซึ่งมีสีหน้ายิ้มแย้มดีใจที่ผู้นำศาสนาอิสลามของประเทศไทยเดินทางมาเยี่ยม และยังมอบสิ่งของปัจจัยช่วยเหลืออีกด้วย พร้อมขอพรให้พระผู้เป็นเจ้าคุ้มครอง ให้ทุกคนเกิดสันติสุข ,จากนั้นจุฬาราชมนตรีและคณะ ได้เข้าเยี่ยม นางเพิ่ม ส่งธนู อายุ 84 ปี ชาวบ้านที่ถูกลูกหลง โดนยิงขณะนั่งอยู่หน้าบ้านของตนเอง ใกล้วัดยางแดง ต.นาประดู่ อ.โคกโพธิ์ จ.ปัตตานี เหตุเกิดเมื่อวันที่ 4 กค.ที่ผ่านมา โดยท่านจุฬาราชมนตรี ได้มอบเงินและกระเช้าสิ่งของช่วยเหลือเบื้องต้น พร้อมกับได้พูดคุยกับ นางเพิ่มและได้กล่าวให้กำลังใจ ก็ทำให้ นางเพิ่ม กล่าวดีใจที่ท่านจุฬาฯ เมตตาเข้ามาเยี่ยมพร้อมกับยังได้มอบกระเช้าและเงินช่วยเหลือให้มาด้วย ส่วนอาการบาดเจ็บจากกระสุนปืนบริเวณแขนขวาขณะนี้ดีขึ้นแต่ยังจ้องนอนพักฟื้นที่ รพ.ปัตตานี สักระยะเพื่อรอดูอาการ,นางเพิ่ม ส่งธนู กล่าวว่า เหตุที่เกิดขึ้นตนกลัว เพราะช่วงเกิดเหตุตนขายของอยู่หน้าบ้านตามปกติ อาการตอนนี้ดีขึ้น และรู้สึกดีใจสบายใจที่ท่านจุฬาราชมนตรีมาเยี่ยม ก็ขออวยพรให้ทุกคนมีสุขภาพที่ดี,ขณะที่ พล.ต.ปิยะพงษ์ วงศ์จันทร์ ผบ.ฉก.ปัตตานี เปิดเผยว่า ทั้งสองคดีจากที่ได้สอบถามพนักงานสอบสวนทราบว่ามีความคืบหน้าไปมาก โดยเฉพาะคดียิง นายยูโซะ เบื้องต้นรู้ตัวและรู้ความเชื่อมโยงเกี่ยวกับสาเหตุการลอบยิงแล้ว แต่ยังไม่สามารถเปิดเผยได้ เนื่องจากทางพนักงานสอบสวนกำลังเร่งคลี่คลายให้เกิดความชัดเจนเพื่อเตรียมออกหมายจับ เช่นเดียวกับ คนร้ายที่ลอบยิงนายนิพนธ์ เอกนก เสียชีวิต กระสุนยังไปถูกนางเพิ่มจนบาดเจ็บ ล่าสุดรู้ตัวผู้ก่อเหตุแล้วหลังได้หลักฐานสำคัญ ขณะนี้เจ้าหน้าที่กำลังรวบรวมพยานหลักฐานเพื่อขออนุมัติหมายจับต่อไป
จุฬาราชมนตรีลงใต้รุดเยี่ยมอาการอุสตาซ ครูสอนศาสนาโรงเรียนวัฒนธรรมอิสลาม และยายวัย 84 เหยื่อโจรใต้ที่ลอบยิงผู้บริสุทธิ์ พร้อมมอบสิ่งของปัจจัยช่วยเหลือและขอให้สันติสุขจงเกิดในพื้นที่ ขณะที่ 
จุฬาราชมนตรี,โจรใต้,ลอบยิง,อุสตาส,ปัตตานี,ข่าวทั่วไป